b'\n_START_ARTICLE_\nUlica 7. septembra, Ljubljana\n_START_SECTION_\nIme\n_START_PARAGRAPH_\nIme je dobila po dogodku, ki se je pripetil 7. Septembra 1941. \xc5\xa0tirje mladi doma\xc4\x8dini so izvedli prvo oboro\xc5\xbeeno akcijo na italijansko vojsko, ki je okupirala ozemlje aprila istega leta. V akciji so sodelovali Adrijan Kumar, Jo\xc5\xbee Kali\xc5\xa1nik, Lojze Gogala in Miro Kos. Ko so sre\xc4\x8dali no\xc4\x8dno patruljo mejnih finan\xc4\x8dnih mili\xc4\x8dnikov italijanske vojske, so nanjo za\xc4\x8deli streljati. Dva mejna mili\xc4\x8dnika sta bila te\xc5\xbeko ranjena. Leta 1955 je Je\xc5\xbeica sprejela ta dan za svoj krajevni praznik.\xc2\xa0\n_START_SECTION_\nUrbanizem\n_START_PARAGRAPH_\nCesta poteka od T-kri\xc5\xbei\xc5\xa1\xc4\x8da s Sloven\xc4\x8devo ulico in do T-kri\xc5\xbei\xc5\xa1\xc4\x8da z Dunajsko cesto med blokovskima naseljema Bratov\xc5\xa1eva in Glin\xc5\xa1kova plo\xc5\xa1\xc4\x8dad._NEWLINE_Na cesto se (od vzhoda proti zahodu) povezujejo: Komanova, \xc4\x8cerinova, Mucherjeva, Glin\xc5\xa1kova plo\xc5\xa1\xc4\x8dad in Bratov\xc5\xa1eva plo\xc5\xa1\xc4\x8dad.\n_START_SECTION_\nJavni potni\xc5\xa1ki promet\n_START_PARAGRAPH_\nPo Ulici 7. septembra poteka trasa mestnih avtobusnih linij \xc5\xa1t. 14 in 18. Na ulici je eno postajali\xc5\xa1\xc4\x8de mestnega potni\xc5\xa1kega prometa.'